**เอบรอฮีม แรอีซี** (เปอร์เซีย: ابراهیم رئیسی‎, Ebrahim Raisi) เป็นนักกฎหมายและนักการเมืองชาวอิหร่าน เคยดำรงตำแหน่งสำคัญอย่างประธานสำนักงานสอบสวนกลาง อัยการสูงสุด และประธานศาลสูงสุดเป็นอาทิ ปัจจุบันดำรงตำแหน่งประธานาธิบดีอิหร่านคนที่ 8 แรอีซีขึ้นชื่อว่าเป็นบุคคลที่มีแนวคิดอนุรักษนิยมสุดโต่ง

ประวัติ
-------

แรอีซีเกิดที่เมืองแมชแฮด เมืองใหญ่อันดับสองของอิหร่าน บิดาของเขาซึ่งเป็นผู้นำศาสนาเสียชีวิตขณะที่เขามีอายุห้าขวบ แรอีซีเข้าศึกษาโรงเรียนศาสนาที่เมืองโกมเมื่อมีอายุสิบห้าปี ต่อมาแรอีซีเข้าร่วมในการปฏิวัติอิสลามเพื่อโค่นล้มระบอบกษัตริย์และสถาปนาระบอบสาธารณรัฐ แรอีซีจบการศึกษาสูงสุดระดับปริญญาเอกสาขากฎหมายเอกชนจากมหาวิทยาลัยโมแทแฮรีในกรุงเตหะราน ซึ่งเป็นมหาวิทยาลัยขนาดเล็กมาก

แรอีซีเริ่มทำงานในฐานะอัยการตั้งแต่ปี 1981 และได้ย้ายเข้ามาในตำแหน่งรองอัยการกรุงเตหะรานในปี 1985 ขณะมีอายุยี่สิบห้าปี จากนั้น แรอีซีเริ่มได้รับความสนใจจากอายะตุลลอฮ์รูฮุลลอฮ์ โคมัยนีในปี 1988 ซึ่งในปีดังกล่าว แรอีซีได้รับแต่งตั้งให้เป็นหนึ่งในคณะผู้พิพากษาจำนวนสี่คนที่ทำการตัดสินคดีของนักโทษการเมืองที่เป็นสมาชิกมุญาฮิดีนประชาชนอิหร่าน คาดการณ์ว่ามีนักโทษการเมืองหลายพันคนที่ถูกพิพากษาประหารชีวิตและถูกฝังในหลุมศพโดยไม่ระบุชื่อ จนทำให้เขาได้รับฉายา "จอมเชือดแห่งเตหะราน" แรอีซีพยายามปฏิเสธว่าตัวเขาไม่ได้มีบทบาทในการสั่งประหาร แต่ก็ระบุว่าการประหารดังกล่าวเป็นสิ่งชอบธรรมแล้วตามหลัก "ฟัตวา" ของอายะตุลลอฮ์โคมัยนี มีหลักฐานบ่งชี้ว่าการประหารหมู่ที่เกิดขึ้น ทำให้แรอีซีหลุดจากการถูกวางตัวให้เป็นผู้สืบทอดอำนาจของอายะตุลลอฮ์โคมัยนี 

หลังการอสัญกรรมของอายะตุลลอฮ์โคมัยนี ตำแหน่งผู้นำสูงสุดคนใหม่ตกเป็นของแอลี ฆอเมเนอี แรอีซีดำรงตำแหน่งอัยการกรุงเตหะรานระหว่างปี 1989–1994, ประธานสำนักงานสอบสวนกลางระหว่างปี 1994–2004, รองประธานศาลสูงสุดระหว่างปี 2004–2014, อัยการสูงสุดระหว่างปี 2014–2016 จากนั้นเขาลงสมัครท้าชิงตำแหน่งประธานาธิบดีในปี 2017 แต่พ่ายแพ้ให้แก่แฮแซน โรว์ฮอนี ต่อมาเขาได้ดำรงตำแหน่งประธานศาลสูงสุดระหว่างปี 2019–2021 จากนั้นเขาลงสมัครท้าชิงตำแหน่งประธานาธิบดีอีกครั้งในปี 2021 และได้รับชัยชนะด้วยคะแนนเสียง 62% ของผู้มาใช้สิทธิ์

นักเคลื่อนไหวในตลาดทุนประท้วงประธานาธิบดีอิหร่าน
------------------------------------------------

หลังจาก 6 เดือนนับจากการเข้ารับตำแหน่งของ Ebrahim Raisi สถานการณ์ของตลาดทุนยังคงน่าผิดหวัง ดัชนีรวมของตลาดหลักทรัพย์เตหะรานลดลงมากกว่า 30,000 หน่วยในระหว่างการซื้อขายวันนี้ และแตะระดับ 1 ล้าน 275,000 หน่วย ในสถานการณ์นี้ เมื่อหุ้นในตลาดส่วนใหญ่ติดลบ ผู้ถือหุ้นได้ติดเทรนด์แฮชแท็ก "First\_Priority\_Stock Exchange" ในพื้นที่เสมือน แฮชแท็กนี้สร้างขึ้นเพื่อประท้วงพฤติกรรมนิ่งเฉยของประธานาธิบดีและทีมเศรษฐกิจของเขาเกี่ยวกับสถานะของเมืองหลวง และอ้างถึงคำสัญญาของ Ebrahim Raisi ก่อนการเลือกตั้งว่าตลาดหุ้นจะมีความสำคัญอันดับแรกของรัฐบาลของเขา

อ้างอิง
-------

1. ↑  Who is "Ayatollah Ra'isi"? tasnimnews.com Retrieved 13 July 2021
2. ↑  Picture of Mr. Ra'isi's doctoral degree in jurisprudence and law[*ลิงก์เสีย*] iribnews.ir, retrieved 14 July 2021
3. ↑  "ابراهیم رئیسی کیست؟". 3 March 2017. เก็บจากแหล่งเดิมเมื่อ 24 February 2021. สืบค้นเมื่อ 6 April 2017.
4. ↑  บีบีซี. อิหร่าน : บราฮิม ไรซี ประธานาธิบดีคนใหม่ผู้มีแนวคิดอนุรักษนิยมสุดโต่ง กับฉายา "จอมเชือดแห่งเตหะราน" 6 สิงหาคม 2021
5. ↑  Yee, Vivian (19 June 2021). "Iranian Hard-Liner Ebrahim Raisi Wins Presidential Vote". *The New York Times*. ISSN 0362-4331. เก็บจากแหล่งเดิมเมื่อ 20 June 2021. สืบค้นเมื่อ 19 June 2021.

| * ด
* ค
* ก
อิหร่าน ประธานาธิบดีอิหร่าน |
| --- |
| 
* แอโบลแฮแซน แบนีแซดร์ (2523–2524)
* โมแฮมแมดแอลี แรจออี (2524)
* แอลี ฆอเมเนอี (2524–2532)
* แอกแบร์ ฮอเชมี แรฟแซนจอนี (2532–2540)
* โมแฮมแมด ฆอแทมี (2540–2548)
* แมฮ์มูด แอฮ์แมดีเนฌอด (2548–2556)
* แฮแซน โรว์ฮอนี (2556–2564)
* เอบรอฮีม แรอีซี (2564–ปัจจุบัน)

 |  |

| * ด
* ค
* ก
ประมุขแห่งรัฐในโอเปก |
| --- |
| 
* แอลจีเรีย อับดุลมะยีด ตะบูน
* แองโกลา จัว ลอเรนโซ
* อิเควทอเรียลกินี โอเบียง
* กาบอง อาลี บองโก ออนดิมบา
* อิหร่าน เอบรอฮีม แรอีซี
* อิรัก บัรฮัม ศอเลียะห์
* คูเวต อัศเศาะบาห์
* ลิเบีย โมฮัมเหม็ด อัลเมนฟี
* ไนจีเรีย มูฮัมมาดู บูฮารี
* สาธารณรัฐคองโก เดอนี ซาซู-อึนแกโซ
* ซาอุดีอาระเบีย ซัลมาน
* สหรัฐอาหรับเอมิเรตส์ เคาะลีฟะฮ์
* เวเนซุเอลา นิโกลัส มาดูโร/ฮวน กวยโด

 |  |

| * ด
* ค
* ก
ผู้นำประเทศในบริกส์ |
| --- |
| 
* บราซิล ลูอิส อีนาซียู ลูลา ดา ซิลวา
* รัสเซีย วลาดีมีร์ ปูติน
* อินเดีย นเรนทระ โมที
* จีน สี จิ้นผิง
* แอฟริกาใต้ ไซริล รามาโฟซา
* อียิปต์ อับดุลฟัตตาห์ อัสซีซี
* เอธิโอเปีย อาบีย์ อาห์เม็ด
* อิหร่าน เอบรอฮีม แรอีซี
* ซาอุดีอาระเบีย มุฮัมมัด บิน ซัลมาน
* สหรัฐอาหรับเอมิเรตส์ โมฮัมเหม็ด บิน ซายิด อัลนะฮ์ยาน

 |